
Partnerskapsavtale om

Kollektiv kompetanseutvikling i barnehage og grunnskole






Avtale mellom 
Kompetansenettverk xxx og Universitetet i Agder 

Avtalen er gjeldende fra 1. januar 2027 til 31.12.2029


Bakgrunn og formål
Partnerskapsavtalen er forankret i Forskrift om tilskudd til kollektiv kompetanseutvikling i barnehage og grunnskole (https://lovdata.no/dokument/SF/forskrift/2026-01-12-23)
Partnerskap mellom universitet eller høyskole og praksisfeltet skal bidra til å styrke kvaliteten i barnehage og skole og i lærerutdanningene og partnerskap mellom kommunene og UH skal fortsatt være hovedmodellen i ordningen.
Ansvar 
Barnehage- og skoleeiere
har ansvar for at virksomhetene drives i samsvar med lov- og regelverk, og dette omfatter også et ansvar for å legge til rette for kompetanseutvikling for sine ansatte, jf. rammeplan for barnehagen kap. 2 og opplæringslovens § 10-8. Medbestemmelse skal ivaretas etter hovedavtalens bestemmelser.

Felles ansvar
Eiere og universitetet skal samarbeide om å vurdere kompetansebehov, planlegge og gjennomføre tiltak i barnehager og skoler og bidra til å skape god helhet og sammenheng mellom alle delene av system for kompetanse- og karriereutvikling. 

Universitetet
skal legge til rette for at erfaringene fra partnerskapet styrker lærerutdanningene.


Søknad til statsforvalter og fordeling av midler
Kompetansenettverket skal i dialog med Universitetet i Agder utforme en behovsmelding til Statsforvalteren som er i tråd med vedtatte sjekkliste for behovsmeldinger. 
	Behovsmeldingen skal vise nettverkets fordeling av midler mellom aktuelle kompetansemiljøer, hvilke tiltak som skal prioriteres, hvem som skal delta og tiltakenes varighet. For perioden 2027-2030 vil fordelingen være 50/50 mellom partene, hvorav …% av midlene går til Universitetet i Agder.


Tidsfrister
Innen 1. oktober må det være avklart hvilke barnehager, skoler og temaer som UiA skal bidra inn mot for kommende vår og høst.
Innen 1. februar må behovsmeldingen til Statsforvalteren være avklart i dialog mellom kompetansenettverket og UiA.
Avtalevarighet 
For å sikre forutsigbarhet og langsiktighet i partnerskapet har avtalen en varighet på 3 år, fra 1. januar 2026 til og med 31.12 2029.
Dersom avtalen sies opp før avtaleperiodens utløp, må oppsigelsen skje skriftlig innen 1. september. 
Dersom Kunnskapsdepartementet avslutter sine økonomiske tildelinger før avtaleperiodens utløp, oppheves avtalen fra tidspunktet tildelingene opphører. 

Evaluering og rapportering
Samarbeidet evalueres årlig. UiA v/faglig leder for ordningen tar ansvar for å invitere kompetansenettverket til et årlig møte i forkant av rapporteringen til Utdanningsdirektoratet der partnerskapet evalueres. 
Rapportering gjøres ihht. rapporteringsskjema som utgår fra Utdanningsdirektoratet.

Seunn Smith-Tønnessen
Universitetsdirektør
Universitetet i Agder

